CELEX: 62012TB0492
Language: el
Date: 2013-12-10 00:00:00
Title: Υπόθεση T-492/12: Διάταξη του Γενικού Δικαστηρίου της 10ης Δεκεμβρίου 2013 — von Storch κ.λπ. κατά ΕΚΤ (Προσφυγή ακυρώσεως — Αποφάσεις της ΕΚΤ — Τεχνικά χαρακτηριστικά των προθεσμιακών συναλλαγών του Ευρωσυστήματος — Μέτρα για τη διατήρηση της διαθεσιμότητας εξασφαλίσεων — Προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών — Δεν υφίσταται άμεσος επηρεασμός — Απαράδεκτο)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/32
            
         Διάταξη του Γενικού Δικαστηρίου της 10ης Δεκεμβρίου 2013 — von Storch κ.λπ. κατά ΕΚΤ
   (Υπόθεση T-492/12) (1)
   
   (Προσφυγή ακυρώσεως - Αποφάσεις της ΕΚΤ - Τεχνικά χαρακτηριστικά των προθεσμιακών συναλλαγών του Ευρωσυστήματος - Μέτρα για τη διατήρηση της διαθεσιμότητας εξασφαλίσεων - Προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών - Δεν υφίσταται άμεσος επηρεασμός - Απαράδεκτο)
   2014/C 45/53
   Γλώσσα διαδικασίας: η γερμανική
   
      Διάδικοι
   
   
      Προσφεύγοντες: Sven A. von Storch (Βερολίνο, Γερμανία) και 5 216 λοιποί προσφεύγοντες των οποίων τα ονόματα αναφέρονται στο παράρτημα της διατάξεως (εκπρόσωποι: M. Kerber και B. von Storch, δικηγόροι)
   
      Καθής: Ευρωπαϊκή Κεντρική Τράπεζα (ΕΚΤ) (εκπρόσωποι: C. Kroppenstedt και G. Gruber, επικουρούμενοι από τον H.-G. Kamann, δικηγόρο)
   
      Αντικείμενο
   
   Αίτημα ακυρώσεως, αφενός, της αποφάσεως της ΕΚΤ της 6ης Σεπτεμβρίου 2012 αναφορικά με τεχνικά χαρακτηριστικά σχετικά με προθεσμιακές συναλλαγές του Ευρωσυστήματος στις δευτερογενείς αγορές κρατικών χρεογράφων και, αφετέρου, της αποφάσεως της ΕΚΤ, της 6ης Σεπτεμβρίου 2012, για τη λήψη συμπληρωματικών μέτρων για τη διατήρηση της διαθεσιμότητας εξασφαλίσεων για τους αντισυμβαλλόμενους προκειμένου να διασφαλισθεί η πρόσβασή τους σε πράξεις παροχής ρευστότητας του Ευρωσυστήματος και, επικουρικώς, της κατευθυντήριας γραμμής ΕΕ/2012/641 της ΕΚΤ, της 10ης Οκτωβρίου 2012, η οποία τροποποίησε την κατευθυντήρια γραμμή ΕΚΤ/2012/18 σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών (ΕΚΤ/2012/23) (ΕΕ L 284, σ. 14).
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Ο A. Sven von Storch και οι 5 216 λοιποί προσφεύγοντες των οποίων τα ονόματα αναφέρονται στο παράρτημα της παρούσας διατάξεως φέρουν τα δικά τους δικαστικά έξοδα καθώς και τα έξοδα της Ευρωπαϊκής Κεντρικής Τράπεζας (ΕΚΤ).
            
         
      (1)  ΕΕ C 32 της 2.2.2013.